kalixlouiis/myanmar-wikipedia-corpus huggingface dataset:
ဆရာတော်သည် ရေးမြို့နယ်၊ သံဖြူဇရပ်မြို့နယ်၊ မော်လမြိုင်မြို့နယ်၊ ကျိုက်ထိုမြို့နယ်၊ ပဲခူးမြို့နယ်၊ ပြင်ဦးလွင်မြို့နယ်နှင့် သာကေတမြို့နယ်များတွင် နေလကမ္ဘာကျောင်းတိုက်များကို တည်ထောင်တော်မူပြီး အနယ်နယ်အရပ်ရပ်မှ ပရိသတ်များကို တရားဓမ္မများ ဟောပြောညွှန်ပြ ပြသတော်မူခြင်း၊ စေတီဘုရားများ တည်ထားပြုပြင်ခြင်း၊ နယ်လှည့် တရားဟောတရားပြခြင်း၊ သာသနိကအဆောက်အဦများကို ပြုပြင်မွမ်းမံတည်ဆောက်ခြင်း၊ သဘာဝဘေးအန္တရာယ် ကယ်ဆယ်ရေး၊ ဆင်းရဲနွမ်းပါးသူများထောက်ပံ့ရေး၊ ပရိယတ္တိဝန်ဆောင် သံဃာတော်များကို ထောက်ပံ့ကူညီရေးတို့ကို အစဉ်အမြဲဆောင်ရွက်တော်ခြင်း၊ မြို့နယ်အတွင်းရှိ ဘုန်းတော်ကြီးကျောင်းများ၊ သီလရှင်ကျောင်းများသို့ ဝါတွင်း၊ ဝါပကာလအလိုက် ဆွမ်းဆန်တော်၊ ဆီ၊ ဆားမှအစ သင်္ကန်း၊ ပရိက္ခရာ၊ လှူဖွယ်ဝတ္ထုအစုစုတို့ကို မတည်လှူဒါန်းတော်မူခြင်း၊ သဘာဝဘေး၊ ရောဂါဘေးကာလများ၌ မြို့ပေါ်မှသည် ကျေးရွာများအထိ နေ့၊ ည အချိန်မရွေး၊ အရပ်ဒေသမရွေး နေရာမရွေး အန္တရာယ်ကင်းပရိတ်တရားတော်များ လှည့်လည်ရွတ်ဖတ်တော်မူပေးခြင်း အစသဖြင့် သဒ္ဓမ္မတရားပြန့်ပွားရေး ဆောင်ရွက်လျက်ရှိသည်။
သာသနာရေးအားပေးဆောင်ရွက်တော်မူခြင်း ဆရာတော်သည် ရေးမြို့နယ်ရှိ အများပြည်သူ၏ ကြည်ညိုလေးစားအားထားရာဖြစ်သော အထင်ကရဆရာတော်ဘုရားကြီးတစ်ပါး ဖြစ်ပြီး မြို့နယ်သံဃနာယကအဖွဲ့(မဟာဒွါရ) ဥက္ကဋ္ဌအဖြစ် ၁၃၆၃ ခုနှစ်တိုင် သာသနာ့ဝန်၊ သံဃဝန်ကို ဆောင်တော်မူပြီး လက်ရှိတွင် ဓမ္မာနုဓမ္မ မဟာဒွါရနိကာယ၏ အနုနာယကဆရာတော်ကြီးများအနက် တစ်ပါးအပါအဝင်ဖြစ်သည်။
ရေးမြို့နယ်အတွင်းရှိ သာသနာရေးနှင့် သံဃရေးရာကိစ္စများ၊ မဟာဒွါရနိကာယဆိုင်ရာ ကိစ္စရပ်များတွင် ဦးစီးဦးဆောင် ကြီးမှူး၍ ထမ်းရွက်လျက် ရှိသည်။
မြန်မာသက္ကရာဇ် ၁၃၅၅ ခုနှစ်တွင် နိုင်ငံတော်အစိုးရမှ ဓမ္မကထိကဗဟုဇနဟိတဓရ ဘွဲ့တံဆိပ်တော် ဆပ်ကပ်ပူဇော်ခြင်းကို ခံရသည်။
ထို့ပြင် မြန်မာ့ပရဟိတအလင်းရောင်အသင်းကြီးမှ အဘိဓဇအဂ္ဂမဟာပရဟိတဓဇ ဘွဲ့တော်ကို ဆက်ကပ်ပူဇော်ခဲ့ပါသည်။
ဆရာတော်ဘုရားကြီးသည် ၂၀၂၁ ခုနှစ်တွင် သက်တော် ၈၀ နှစ်၊ သိက္ခာတော် ၆၁ ဝါ ပြည့်တော်မူပြီး ရေးမြို့၊ နေလကမ္ဘာဓမ္မဗိမာန်ကျောင်းတိုက်နှင့် ရန်ကုန်တိုင်းဒေသကြီး၊ သာကေတမြို့နယ်၊ အဒိကာရုံတိုက်၊ နေလကမ္ဘာသာသနာ့ဗိမာန်ကျောင်းတိုက်တွင် သီတင်းသုံးတော်မူလျက်ရှိသည်။
ကိုးကား ဆရာတော်ဘုရားကြီး၏ ဝိဇာတမွေးနေ့ ဂုဏပူဇာပါ ထေရုပတ္တိအကျဉ်း Category:ဗုဒ္ဓဘာသာရဟန်းများ ကဏ္ဍ:မြန်မာ ဗုဒ္ဓဘာသာ ရဟန်းတော်များ ကဏ္ဍ:၁၉၄၁ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ။
မက်ဆကာ သည် တောင်ကမ္ဘာခြမ်းကောင်းကင်ရှိ သေးငယ်သော ကြယ်စုတန်းတစ်ခုဖြစ်သည်။
လက်တင်ဘာသာဖြင့် ယင်ကောင်ဟု အဓိပ္ပာယ်ရသည်။
thumb|ခိုးသူ ၂ ဦးနှင့်အတူ ကားတင်ခံရသော ယေရှု ကားတင်ခြင်း သည် ပြစ်ဒဏ်ကြီးတို့ကို စီရင်သောနည်းတခု ဖြစ်သည်။
ယင်းတွင် အပြစ်သားကို ကိုယ္လုံးတီးျဖင့္ကားစင်တွင် ကြိုးဖြင့်ချည်၍သော်လည်းကောင်း၊ သံဖြင့်နှက်၍သော်လည်းကောင်း တင်ဆွဲထားပြီး အစာရေစာငတ်မွတ်၍ သေလွန်အောင် ထား၏။
ရောမတို့သုံးသောနည်း ဖြစ်ပြီး ကမ္ဘာ့နေရာအနှံ့တွင် ၂၀ ရာစုအထိ သုံးကြသေးသည်။
ပါးရှန်းနှင့်ရောမ အစ္စလာမ်ဘာသာပျံ့နှံ့သော ပါးရှန်းနှင့် ရောမအင်ပါယာသို့သော လူမှုပတ်ဝန်းကျင်တို့တွင် သစ္စာဖေါက်များ၊ သူပုန်များ၊ ခိုးဆိုးလုယက်များနှင့် အပြစ်ရှိသောကျွန်တို့ကို ဤနည်းဖြင့် စီရင်သည်။
ကိုရန်ကျမ်းတွင် ကားစင်တင်သည့်အကြောင်းကို စာပိုဒ် ၆ ခုတွင် ဖော်ပြထား၏။
ရိုးရာအရ ဂျူရီလူကြီးတို့သည် ကားတင်ရက်ကို ၃ ရက် သတ်မှတ်သည်။
သစ်လုံးတွင်သော်လည်းကောင်း၊ ပင်စည်တွင်သော်လည်းကောင်း ချည်ခြင်း၊ နှက်ခြင်းကိုလည်း ကားတင်သည်ဟုပင် ပြဋ္ဌာန်း၏။
ကားတင်သည်ကို တရားဝင်အဖြစ် သတ်မှတ်ကာ မှတ်တမ်းတင်ခြင်းမှာ အစ္စလာမ်သမိုင်းတွင် ရှိခဲ့ပြီး နိုင်ငံရေးအရ ဘာသာရေးအရ သဘောမညီသူတို့ကိုလည်း ကားတင်ကာ လူထုအားပြခြင်းမှာလည်း မဆန်းသောကိစ္စပင်။
ဂျပန် thumb|မေဂျီခေတ်အစောပိုင်းတွင် သခင့်သားကိုသတ်ကာ ပစ္စည်းယူသည့် ၂၅-နှစ်အရွယ် ဆိုကီချီအား ယိုကိုဟားမား၌ ကားတင်ထားပုံ ဆန်ဂိုကုခေတ် (၁၄၆၇-၁၅၇၃) အတွင်း ဂျပန်တွင် ကားတင်ခြင်းကို စသည်။
Moore, Charles Alexander; Aldyth V. Morris (1968). The Japanese mind: essentials of Japanese philosophy and culture. Honolulu: University of Hawaii Press. p. 145. ISBN 978-0-8248-0077-2. OCLC 10329518. အလားတူအပြစ်ပေးခြင်းကို အစောပိုင်းကာလဖြစ်သော ကာမူကူရာခေတ်ကပင် စခဲ့သော်လည်း ခရစ်ယာန်ဘာသာကို ဂျပန်၌ စတင်မိတ်ဆက်စဉ်က ကားတင်ခြင်း ပို၍များ၏။
ဂျပန်ဘာသာဖြင့် ဟာရီဆုကီ (磔) ခေါ်ပြီး တိုကူဂါဝါရှိုးဂန်းတို့ကာလနှင့် ၎င်းမတိုင်မီတို့တွင် သုံးခဲ့သည်။
Schmidt, Petra (2002). Capital Punishment in Japan. Leiden: Brill. pp. 14–15. ISBN 978-90-04-12421-9. ၁၅၉၇ ခုတွင် နာဂါဆာကီ၌ ခရစ်ယာန် ၂၆ ယောက်ကို ကူးတင်သည်။
၎င်းတို့အနက် တဦးမှာ ဖိလစ်ပိုင်၌ (၁၀) နှစ်ကျော် သာသနာပြုခဲ့သည့် စပိန် ဖရန်စစ်ကျောင်းတော်သား ပီဒရိုဘော်တစ္စတာ ဖြစ်၏။
ခရစ်ယာန်ဘာသာကို ယုံကြည်သဖြင့် ကားတင်မှုကို တရားမဝင်ဟု ၁၈၇၁ ခုကမှ ပိတ်ပင်သည်။
ဒုတိယကမ္ဘာစစ်တွင်လည်း သုံ့ပန်းတို့ကို ကားတင်ဖူးသည်။
ဩစတေးလျသုံ့ပန်း ရင်းဂါအက်ဒွပ်ကို အခြားနှစ်ဦးနှင့်အတူ နွားသတ်မှုဖြင့် ကားတင်ရာ ၆၃ နာရီကြာ နေရ၏။
မြန်မာ မြန်မာသို့ သာသနာပြုအဖွဲ့ဖြင့် ၁၈၀၆-၁၂ ကာလတွင် နေခဲ့သည့် ဖိလစ်ကာရေး (Felix Carey) က ကားစင္တင်သော အကျဉ်းသား ၄-၅ ယောက်ကို လျှာနားဖြတ်၊ တံစို့ထိုး၊ ဝမ်းခွဲသည်ကို မြင်ရကြောင်း၊ အခြား ၆ ယောက်ကို ခြေလက်တို့၌ မယ်နနှက်၊ မျက်လုံးထုတ်ရာ ၂ ယောက်မှာ လေးရက်အတွင်းသေ၍ ကျန်သူတို့မှာ တပတ်ခန့်တွင် သေကြောင်း၊ အခြား ၄ ယောက်မှာ အထက်သို့ ညှဉ်းပန်းခြင်းမျိုး မပြုသော်လည်း ခြေလက်တို့ကို ကြိုးဖြင့်ဆွဲထားရာ နှစ်ပတ်အကြာတွင် အစာငတ်၊ ပင်ပန်း၍ သေကြောင်း၊ အချို့ကိုမူ ၃-၄ ရက်ဖြင့် လွှတ်တတ်ကြောင်း မှတ်တမ်းတင်ထားသည်။
"The Baptist Union: Latest News". baptist.org.uk.The Baptist Magazine, Volume 7. Baptist Magazine. London: Button&son. 1815. p. 67. ကိုးကား Category:ကားစင်တင်သတ်ခြင်း Category:သေဒဏ်။
ကြက်ခြေခတ် (Crux) () သည် တောင်ကမ္ဘာခြမ်းကောင်ကင်ရှိ နဂါးငွေ့တန်း ဂလက်ဆီ၏ ကြယ်စုတန်းတစ်ခုဖြစ်သည်။
လက်တင်ဘာသာဖြင့် ကြက်ခြေခတ်ဟု အဓိပ္ပာယ်ရပြီး အသေးငယ်ဆုံး ကြယ်စုတန်းဖြစ်သော်လည်း ခေတ်သစ် ၈၈ ကြယ်စုတန်းစာရင်းတွင် ပါဝင်လျက်ရှိသည်။
ကော်ဘတ်စ် (Corvus) သည် တောင်ကမ္ဘာခြမ်းကောင်းကင်ရှိ ‌သေးငယ်သော ကြယ်စုတန်းတစ်ခုဖြစ်သည်။
လက်တင်ဘာသာဖြင့် ကျီးကန်းနွယ်ဝင်ငှက် (Crow) ဟု အဓိပ္ပာယ်ရပြီး ၂ ရာစုနှစ်တွင် နက္ခတ္တပညာရှင် တော်လမီက ပြုစုခဲ့သည်။
ယင်းသည် ခေတ်သစ် ၈၈ ကြယ်စုတန်းစာရင်း၌လည်း ပါဝင်လျက်ရှိသည်။
ကြယ်စုတန်းရှိ အတောက်ပဆုံး ကြယ်များမှာ Gamma Corvi, Delta Corvi, Epsilon Corvi နှင့် Beta Corvi တို့ဖြစ်ကြသည်။
လောင်းအိုင်စလန် () သည် အမေရိကန်နိုင်ငံ၊ နယူးယောက်မြို့ အရှေ့တောင်တွင်ရှိသော လူနေထူထပ်သည့် ကျွန်းဖြစ်ပြီး နယူးယောက်မြို့ပြဧရိယာတွင် ပါသည်။
နယူးယောက်ဆိပ်ကမ်းမှတွက်လျှင် မန်ဟတ်တန်ကျွန်း၏အရှေ့ဘက် ၃ ဖာလုံခန့်တွင် ကျွန်း၏အဖျားတဘက် ရှိ၏။
၎င်းနောက် အရှေ့ဘက် အတ္တလန္တိတ်သမုဒ္ဒရာအတွင်းသို့ မိုင် ၁၀၀ ကျော် (၁၆၀ ကီလိုမီတာ) ထိုးထွက်သွားသည်။
ကျွန်းပေါ်၌ စီရင်စု ၄ ခုရှိသည်။
နယူးယောက်မြို့၏ ဘာရိုများဖြစ်သော ဘရွက်ကလင်နှင့် ကွင်းစီရင်စုများ (ကင်းနှင့်ကွင်း ခေါ်သည်)၊ နက်ဆာစီရင်စုနှင့် ဆက်ဖေါ့စီရင်စုတို့ ဖြစ်သည်။
ရှေ့စီရင်စု ၃ ခုမှာ ကျွန်းအနောက်ဘက် သုံးပုံတပုံကို၎င်း၊ ဆက်ဖေါ့မှာ ကျွန်းအရှေ့ဘက် သုံးပုံနှစ်ပုံကို၎င်း နေရာယူသည်။
နယူးယောက်မြို့၏ လူဦးရေ တဝက်ခန့်မှာ လောင်းအိုင်စလန်တွင်ရှိ ဘရွက်ကလင်နှင့် ကွင်းတို့တွင် နေ၏။
Annie Correal (August 12, 2021). "New York City adds 629,000 people, defying predictions of its decline". The New York Times. ဘရွက်ကလင်နှင့် ကွင်းမှာ လောင်းအိုင်စလန်တွင် ရှိသော်လည်း နယူးယောက်မြို့ပြဧရိယာတွင်း နေသူတို့က "လောင်းအိုင်စလန်" (အတို "အိုင်စလန်") ဟု သုံးနှုန်းလျှင် နက်ဆာနှင့် ဆက်ဖေါ့တို့ကို ခေါ်ခြင်းဖြစ်သည်။
"About Long Island". LongIsland.com. Archived from the original on May 16, 2015. Many people in the New York metropolitan area (even those on the island in Queens and Brooklyn) use the term "Long Island" or "the island" to refer to the more suburban Nassau and Suffolk counties only. ထို့အတူပင် "မြို့" ဟု သုံးနှုန်းလျှင် မန်ဟတ်တန်သီးသန့်ကိုသာ ဆိုလိုပြန်၏။
Jen Carlson (May 21, 2012). "Do You Refer To Manhattan As "The City"?". Gothamist. Archived from the original on October 25, 2016. နက်ဆာနှင့် ဆက်ဖေါ့တို့ကိုမူ နယူးယောက်ပြည်နယ်ဝင် စီရင်စုများအဖြစ်သာ သတ်မှတ်ကြသည်။
Long Island. Official Website of New York State. ၂၀၂၀ သန်းခေါင်စာရင်းအရ ကျွန်းပေါ်တွင် လူဦးရေ ၈,၀၃၆,၂၃၂ ယောက် ရှိပြီး နယူးယောက်ပြည်နယ်၏ ၄၀% မျှသောသူတို့ နေသည်။
"Annual Estimates of the Resident Population: April 1, 2010 to July 1, 2015 - 2015 Population Estimates". United States Census Bureau. Archived from the original on May 15, 2016. "Kings County, New York QuickFacts". U.S. Census Bureau. Archived from the original on February 17, 2016. "Queens County, New York QuickFacts". U.S. Census Bureau. Archived from the original on August 8, 2014. "Nassau County, New York QuickFacts". U.S. Census Bureau. Archived from the original on June 7, 2011. "Suffolk County, New York QuickFacts". U.S. Census Bureau. Archived from the original on June 24, 2011. အမေရိကန်ပိုင်နက်အတွင်း လူနေအများဆုံးကျွန်း ဖြစ်၏။
ကမ္ဘာပေါ်၌မူ (၁၈) ခုမြောက် လူနေအများဆုံးအဖြစ် နံပါတ်ချိတ်သည်။
အမေရိကတိုက်တွင် ဟစ္စပန်နီယိုလာနှင့် ကျူးဘားတို့နောက် တတိယလိုက်၏။
လူနေသိပ်သည်းမှုမှာ ၁ စတုရန်းမိုင်တွင် ၅,၅၉၅.၁ ယောက် ဖြစ်သည်။
ယဉ်ကျေးမှုအရသော်လည်းကောင်း၊ အမျိုးအနွယ်အရသော်လည်းကောင်း ကွဲပြားသူတို့ ယှဉ်တွဲနေထိုင်ကြသည်။
ကမ္ဘာပေါ်ရှိ အချမ်းသာဆုံးသူတို့က ဈေးအမြင့်ဆုံးပတ်ဝန်းကျင်ရှိသော ကမ်းရိုးတန်းပိုင်းတွင် နေ၏။
လက်လုပ်လက်စားတို့လည်း စီရင်စုအားလုံးတွင် ရှိသည်။
ပစ်တာ (Pictor) သည် တောင်ကမ္ဘာခြမ်းကောင်းကင်ရှိ ကြယ်စုတန်းတစ်ခုဖြစ်ပြီး ကနိုးပတ်ကြယ်နှင့် ကြီးမားသော မစ်ဂျစ်လန်နစ် တိမ်တိုက်ကြားတွင် တည်ရှိသည်။
လက်တင်ဘာသာစကားဖြင့် ပန်းချီဆရာဟု အဓိပ္ပာယ်ရသည်။
ကြယ်စုတန်းအား ၁၈ ရာစုနှစ် Nicolas-Louis de Lacaille ဆိုသူက အမည်ပေးခဲ့သည်။
ကြယ်စုတန်း၏ အတောက်ပဆုံးကြယ်မှာ ကမ္ဘာမြေမှ အလင်းနှစ် ၉၇ ဝန်းကျင်ကွာဝေးသည့် Alpha Pictoris ကြယ်ဖြစ်သည်။
မလက္ကာရေလက်ကြား သည် အလျား ၅၈၀ မိုင် (၉၃၀ ကီလိုမီတာ) ရှိသော ရေလက်ကြားတခုဖြစ်ပြီး အင်ဒိုနီးရှားပိုင် ဆူမတြားကျွန်းနှင့် မလေးကျွန်းဆွယ်တို့ အကြားတွင် ရှိသည်။
Winn, Patrick (27 March 2014). "Strait of Malacca Is World's New Piracy Hotspot". NBC News. Archived from the original on 15 March 2017. အိန္ဒိယသမုဒ္ဒရာနှင့် ပစိဖိတ်သမုဒ္ဒရာကို ကူးသော အဓိကလမ်းကြောင်း ဖြစ်ပြီး ကမ္ဘာ့ရေကြောင်းကုန်သွယ်ရေးတွင် အရေးပါသော ရေလမ်းတခုတည်း။
မလက္ကာစူလတန်တို့က ၁၄၀၀ မှ ၁၅၁၁ ကာလအတွင်း ဤဒေသကို အုပ်ချုပ်ခဲ့သည်။
‘’’ပါဗို’’’ သည် တောင်ကမ္ဘာခြမ်းကောင်းကင်မှ ကြယ်စုတန်းတစ်ခုဖြစ်ပြီး လက်တင်ဘာသာဖြင့် ဥဒေါင်းငှက်ဟု အဓိပ္ပာယ်ရသည်။
ပါဗို၊ ဂရပ်၊ ဖီးနစ်နှင့် တူကင်နာ ကြယ်စုတန်းတို့သည် တောင်ပိုင်းငှက်များဟု လူသိများသည်။
ပါဗိုကြယ်စုတန်း၏ အတောက်ပဆုံးကြယ်မှာ Alpha Pavonis ဖြစ်သည်။
thumb|စင်္ကာပူရေလက်ကြားမြေပုံ စင်္ကာပူရေလက်ကြား သည် ရီအူးကျွန်းစုနှင့် စင်္ကာပူကျွန်းအကြားရှိ ရေလက်ကြားဖြစ်ပြီး ၁၁၄ ကီလိုမီတာ (၇၁ မိုင်) မျှ ရှည်ပြီး ၁၆ ကီလိုမီတာ (၁၀ မိုင်) ခန့် ကျယ်သည်။
အနောက်ဘက်တွင် မလက္ကာရေလက်ကြားရှိပြီး အရှေ့ဘက်တွင် တောင်တရုတ်ပင်လယ် တည်၏။
မြောက်ဘက်တွင် စင်္ကာပူရှိပြီး တောင်ဘက်ရှိ ရီအူးကျွန်းစုမှ အင်ဒိုနီးရှားပိုင် ဖြစ်သည်။
ရေပိုင်နယ်ကို ဤရေလက်ကြားအား မျှ၍ ခွဲခြား၏။
စင်္ကာပူပိုင် ဂျူရောင်းကျွန်းနှင့် အခြားကျွန်းငယ်များမှာ ဤရေလက်ကြားအတွင်း ရှိသည်။
နေ့စဉ် ကုန်ကူးသင်္ဘော ၂,၀၀၀ မျှ အဝင်အထွက်ပြုသည့် စင်္ကာပူသင်္ဘောဆိပ်အတွက် ရေနက်လမ်းကြောင်းအဖြစ် ထောက်ပံ့နေ၏။
Liang, Annabelle; Maye-E, Wong (August 22, 2017). "Busy waters around Singapore carry a host of hazards". Navy Times. Around 2,000 merchant ships travel in the area every day, Tan estimated. ကိုးကား Category:စင်ကာပူနိုင်ငံ၏ ရေလက်ကြားများ။
ဆဇ်တန် (Sextans) သည် အီကွေတာ ကြယ်စုတန်းတစ်ခုဖြစ်ပြီး ၁၆၈၇ ခုနှစ်တွင် Johannes Hevelius ဆိုသူက စတင်မိတ်ဆက်ခဲ့သည်။
လက်တင်ဘာသာစကားဖြင့် နက္ခတ္တလေ့လာရာတွင်အသုံးပြုသော ထောက်တိုင် (sextant) ဟု အဓိပ္ပာယ်ရသည်။
ခရေးတာ (Crater) သည် တောင်ကမ္ဘာခြမ်းကောင်းကင်ရှိ သေးငယ်သော ကြယ်စုတန်းတစ်ခုဖြစ်ပြီး ဂရိဘာသာစကား krater စကားလုံးကို လက်တင်ဘာသာမှုပြုထားခြင်းဖြစ်သည်။
ဖန်ခွက် (သို့မဟုတ်) ခွက် (Cup) ဟု အဓိပ္ပာယ်ရသည်။
၂ ရာစု နက္ခတ္တပညာရှင် တော်လမီပြုစုသော ၄၈ ကြယ်စုတန်းစာရင်းတွင် ပါဝင်ပြီး ခေတ်သစ် ၈၈ ကြယ်စုတန်းစာရင်း၌လည်း ပါဝင်လျက်ရှိသည်။
ကြယ်စုတန်းရှိ အတောက်ပဆုံးကြယ်များမှာ Delta Crateris နှင့် Alpha Crateris တို့ဖြစ်ကြပြီး လိမ္မော်ရောင် ကြယ်ဘီးလူးများဖြစ်ကြကာ နေထက် သက်တမ်းပိုရင့်ကြသည်။
လီပက်စ် (Lepus) (, ) သည် အီကွေတာအနားတည်ရှိသော ကြယ်စုတန်းတစ်ခုဖြစ်သည်။
လက်တင်ဘာသာဖြင့် ယုန်သတ္တဝါ (hare) ကို ကိုယ်စားပြုသည်။
ယင်းသည် အိုရိုင်ယွန် ကြယ်စုတန်း၏ တောင်ဘက်ပိုင်းအောက်ခြေ၌ တည်ရှိပြီး အိုရိုင်ယွန်၏ အမဲလိုက်ခွေးများက ယုန်အား လိုက်လံနေသယောင် ပုံဖော်ကြသည်။
"Skys & Telescope: March 2008", Southern Hemisphere Highlights: by Shermend ဂရိဒဏ္ဍာရီတွင် ယုန်အကြောင်း မပြောဆိုကြသော်လည်း တော်လမီ၏ ၄၈ ကြယ်စုတန်းစာရင်းတွင်ပါဝင်ပြီး ခေတ်သစ် ကြယ်စုတန်း ၈၈ စာရင်းတွင်လည်း ဆက်လက်ပါဝင်လျက်ရှိသည်။
လူးပက်စ် သည် တောင်ကမ္ဘာခြမ်းကောင်းကင်ရှိ ကြယ်စုတန်းတစ်ခုဖြစ်သည်။
လက်တင်ဘာသာဖြင့် ဝံပုလွေဟု အဓိပ္ပာယ်ရပြီး ၂ ရာစု နက္ခတ္တပညာရှင် တော်လမီက ၄၈ ကြယ်စုတန်းစာရင်းတွင် မှတ်သားခဲ့သည်။
ယင်းသည် ခေတ်သစ်ကြယ်စုတန်း ၈၈ စာရင်းတွင်လည်း ပါဝင်လျက်ရှိသည်။
ပါးပတ်စ် (Puppis) သည် တောင်ဘက်ကောင်းကင်ရှိ ကြယ်စုတန်းတစ်ခုဖြစ်သည်။
ကြယ်စုတန်းသည် မူလက အာဂို နာ့ဗစ်ကြယ်စုတန်း၏ အစိတ်အပိုင်းတစ်ခုဖြစ်ပြီး နောက်ပိုင်းတွင် ကရိနာ၊ ဗီလာအဖြစ် ၃ ခု ကွဲသွားခဲ့သည်။
ပါးပတ်စ် ကြယ်စုတန်းသည် ခေတ်သစ် ကြယ်စုတန်း ၈၈ စာရင်းတွင် ပါဝင်သည်။
The constellation Argo Navis drawn by Johannes Hevelius အာဂို နာ့ဗစ် (Argo Navis) သည် တောင်ဘက်ကောင်းကင်ရှိ ကြယ်စုတန်းကြီးတစ်ခုဖြစ်သည်။
ရှေးခေတ် နက္ခတ္တပညာရှင်များက Navis (သင်္ဘော)ဟု ခေါ်ဆိုကြသည်။
ဂရိဒဏ္ဍာရီတွင် အာဂိုသင်္ဘောမှ ဆင်းသက်လာသည့် စကားလုံးဖြစ်သည်။
ကြယ်စုတန်းသည် ယခင်က ၂၈ ရာခိုင်နှုန်း ပိုမိုကြီးမားခဲ့ပြီး အလွယ်တကူမြင်နိုင်သောကြယ်ပေါင်း ၁၆၀ ထက်မက ရှိခဲ့သည်။
နောက်ပိုင်းတွင် Nicolas Louis de Lacaille ဆိုသူက ခေတ်သစ် ကြယ်စုတန်း ၃ ခုအဖြစ် ပိုင်းခြားခဲ့သည်။
ယင်းတို့မှာ ကရိနာ၊ ပါးပတ်စ်‎နှင့် ဗီလာ ကြယ်စုတန်းများဖြစ်ကြသည်။
NGC 2613 သည် ပစ်ဆစ် ကြယ်စုတန်းရှိ ခရုပတ်ပုံစံ ဂလက်ဆီဖြစ်ပြီး နက္ခတ္တပညာရှင် ဝီလီယံ ဟာရှယ်က ၁၇၈၄ ခုနှစ် ဣိုဝင်ဘာလ ၂၀ ရက်နေ့တွင် ရှာဖွေတွေ့ရှိခဲ့သည်။
ကိုးကား ကဏ္ဍ:ပစ်ဆစ် (ကြယ်စုတန်း)။
မုန်းပါတယ်မောင့်ကို သည် ၁၉၇၃ခုနှစ်က ထွက်ရှိခဲ့သော အဖြူအမဲခေတ် မြန်မာ့ရုပ်ရှင်ဇာတ်ကားဖြစ်သည်။
စန္ဒာရုပ်ရှင်ထုတ်လုပ်ရေးမှ ထုတ်လုပ်ပြီး ဒါရိုက်တာ တင်ထွန်းနိုင် (ဝင်းဦး) ရိုက်ကူးခဲ့သည်။
အဓိကသရုပ်ဆောင်များအဖြစ် ဝင်းဦး၊ မြင့်မြင့်ခင်၊ ဖိုးပါကြီးနှင့် အောင်လွင်တို့မှ သရုပ်ဆောင်ထားသည်။
မြင့်မြင့်ခင်သည် ဤဇာတ်ကားနှင့် ၁၉၇၃ခုနှစ်အတွက် အကောင်းဆုံးအမျိုးသမီးဇာတ်ဆောင်ဆု ရရှိခဲ့သည်။
ချိုပြုံးနှင့် တင်တင်မြတို့က တေးသီချင်းများ သီဆိုထားကြပြီး ဧည့်သည်သရုပ်ဆောင်များလည်းဖြစ်ကြသည်။
ရိုက်ကူးခြင်း ဝင်းဦး မြင့်မြင့်ခင် အောင်လွင် အောင်ဝင်းသန်း ဖိုးပါကြီး မေနု ကျော်ဖေ ခင်လေးဆွေ ဧည့်သည်သရုပ်ဆောင် ချိုပြုံး တင်တင်မြ အေးအေးသင်း ဥမ္မာ ကိုးကား ကဏ္ဍ:မြန်မာ ရုပ်ရှင်ဇာတ်ကားများ ကဏ္ဍ:မြန်မာဘာသာစကား ရုပ်ရှင်ဇာတ်ကားများ ကဏ္ဍ:၁၉၇၃ ရုပ်ရှင်ဇာတ်ကားများ။
ကျိုက်ဒေတမော့ဗရတ်ဆံတော်ရှင်စေတီသည် မော်လမြိုင်-ရေး မော်တော်ကားလမ်းအတိုင်း ရေးမြို့သို့မရောက်မီ ၅ မိုင်ခန့်ရှိ ရေးမြို့နယ်၊ပုပ္ဖဝတီကျေးရွာတွင် တည်ရှိသည်။
သမိုင်းကြောင်း ကျိုက်ဒေတမော့ဗရတ် ဟူသည် မွန်ဘာသာစကားဖြစ်ပြီး မြန်မာဘာသာဖြင့် ပြန်ဆိုပါက ကျောက်ငှက်ပျောတောင်စေတီ ဟူ၍ အဓိပ္ပာယ်ရရှိသည်။
စေတီတော်တည်ရှိရာ တောင်ကုန်းတွင် ငှက်ပျောသီးသဏ္ဌာန် ကျောက်တုံးများ တွေ့ရှိသဖြင့် ထိုသို့ ခေါ်ဆိုဟန်ရှိသည်။
ကျိုက်ဒေတမော့ဗရတ်ဆံတော်ရှင်စေတီသည် မြတ်စွာဘုရား ဝါတော် ၈ ဝါအရ သုဝဏ္ဏဘူမိဒေသသို့ ဒေသစာရီကြွရောက်စဉ် ဒုကရရသေ့အား ချီးမြင့်သော ဆံတော် တစ်ဆူကို ဌာပနာထားသည့် စေတီဖြစ်ကြောင်း ရှေးမွန်ရာဇဝင်နှင့် သမိုင်းများက ဆိုသည်။
ဆံတော်ရှင်စေတီသည် နှစ်ပေါင်းများစွာ စေတီငုတ်တိုအဖြစ်ကိန်းဝပ်စံပါယ်ခဲ့ရသည်။
ရေးမြို့နယ် အရှေ့ပိုင်းရှိ ဆေးတောင်တွင် သုံးနှစ်အကြာ တရားအားထုတ်ပြီး ဇာတိဖြစ်သည့် ရေးမြို့နယ်၊ စုံနံ့သာကျေးရွာသို့ ပြန်လည်ကြွရောက်လာသော သက်တော် ၁၈ နှစ်ရှိ ရှင်ပုပ္ဖရမ္မ(နောင် 'ဦးဇင်းလေးဆရာတော်)သည် အကြောင်းကြောင်းကြောင့် အခြားပုဂ္ဂိုလ်များ ပြုပြင်မွမ်းမံရန် အကြောင်းမညီညွတ်သော ဆံတော်ရှင်စေတီကို မြန်မာသက္ကရာဇ် ၁၃၅၇ ခုနှစ်၊ တော်သလင်းလဆန်း ၁၀ ရက်တွင် ဉာဏ်တော်အမြင့် ပေ ၂၀ ခန့်ဖြင့် အပြီးသတ် မွမ်းမံတည်ထား၍ ထီးတော်အထွဋ် တင်လှူနိုင်ခဲ့သည်။
ထိုမှတဖန် ဦးဇင်းလေးဆရာတော်မှပင် မူလစေတီကိုငုံ၍ ကိုယ်တိုင်ဗိသုကာပြု ပုံစံချထားသော ဉာဏ်တော် ၁၃၂ ပေအမြင့်ရှိ ဝေဇယန္တာပြဿာဒ်စေတီကို တည်ထားခဲ့သည်။
ကျိုက်​ဒေတမော့ဗရတ် သာသနာပြုစခန်း ဆံတော်ရှင်စေတီဝန်းကျင်နယ်မြေသည် ဦးဇင်းလေးဆရာတော်၏ သဒ္ဓမ္မတရားပြန့်ပွားရာ သာသနာပြုစခန်းအဖြစ် စည်ပင်ထွန်းကားလာခဲ့ပြီး ဘုရား၊ ကျောင်း၊ ကန်၊ သိမ်နှင့် ဓမ္မာရုံများ လေ့လာဖွယ်ရာ သာသနိကအဆောက်အဦများစွာ ပေါ်ထွန်းလာခဲ့သည်။
စာသင်ကျောင်းအပါအဝင် ပုပ္ဖဝတီအမည်ဖြင့် ကျေးရွာသစ် တစ်ရွာသည်လည်း မော်လမြိုင်-ရေးမော်တော်ကားလမ်းမှ ဆံတော်ရှင်စေတီသို့ သွားရာ လမ်းမပေါ်တွင် တည်ထောင်ပေါ်ပေါက်လာခဲ့သည်။
သာသနာပြုနယ်မြေရှိ စေတီပုထိုးများ ကျိုက်ဒေတမော့ဗရတ်သာသနာပြုနယ်မြေတွင် ဆံတော်ရှင်စေတီကို တည်ထားမွမ်းမံပြီးနောက် ပရိက္ခရာစေတီတော်၊ ဉာဏ်တော် ၁၂၉ ပေရှိ ထိုင်တော်မူလေးဆူနှင့် တစ်ဆက်တည်းဖြစ်သော ဉာဏ်တော် ၁၄၅ ပေရှိ ရာမညအတုလစေတီနှင့် အလျား ၂၂၆ ပေရှိ လျောင်းတော်မူဘုရားတို့ကိုလည်း တည်ထားကိုးကွယ်ခဲ့သည်။
ယခုအခါ ကမ္ဘာ့အကြီးဆုံး ပိဋကတ်စေတီတော်ကိုလည်း တည်ထားကိုးကွယ်လျက်ရှိပြီး ရေးမြို့နယ်တွင် မွန်လူမျိုးတို့၏ စာပေနှင့်ယဉ်ကျေးမှု၊ သာသနာတော်ဆိုင်ရာ ဗဟိုဌာနတစ်ခုအဖြစ် ထင်ရှားလျက်ရှိသည်။
ကိုးကား MRTV"ရေးမြို့နယ်သို့ခရီးစဉ်"ပါ သာသနာပြုနယ်မြေ အကြောင်း နက္ခတ္တရောင်ခြည်မဂ္ဂဇင်း ကဏ္ဍ:မွန်ပြည်နယ်ရှိ စေတီပုထိုးများ ကဏ္ဍ:မြန်မာနိုင်ငံရှိ စေတီပုထိုးများ။
thumb|နယူထရွန်ကြယ်များ ပေါင်းစပ်၍ ဒြပ်ဆွဲအားလှိုင်းများထုတ်လုပ်ပေးကာ ကီလိုနိုဗာများဖြစ်ပေါ်လာပုံအား အနုပညာရှင်များက ပုံဖော်ထားပုံ ကီလိုနိုဗာ (မက်ခရို နိုဗာ) သည် နယူထရွန်ကြယ် ၂ စင်း သို့မဟုတ် နယူထရွန်ကြယ်တစ်စင်းနှင့် တွင်းနက်တစ်ခုတို့ ပေါင်းစပ်မိသော ဒွိကြယ်စနစ်တစ်ခုတွင် ဖြစ်ပွားလေ့ရှိသည်။
ကီလိုနိုဗာများသည် ရေဒီယိုသတ္တိကြွပြိုကွဲမှုကြောင့် လျှပ်စစ်သံလိုက်ဖြာထွက်ခြင်းနှင့် တိုတောင်းသောဂါမာရောင်ခြည်တန်းများကို ထုတ်လွှတ်သည်ဟု တွေးထားကြသည်။
ကီလိုနိုဗာဆိုသည့်အခေါ်ကို Metzger ဆိုသူက ၂၀၁၀ ခုနှစ်တွင် မိတ်ဆက်ခဲ့သည်။
ကီလိုနိုဗာများ ဖြစ်ပေါ်သောအခါ ယေဘုယျ နိုဗာများထက် အဆပေါင်း ၁၀၀၀ အထိ တောက်ပကြသည်။
သို့သော် ယင်းတို့သည် ဆူပါနိုဗာများ၏ တောက်ပမှု ၁၀ ပုံ ၁ ပုံမှ ၁၀၀ ပုံ ၁ ပုံအထိသာ ရှိကြသည်။
ပထမဆုံး ကီလိုနိုဗာကို တိုတောင်းသော ဂါမာရောင်ခြည်ထုတ်လွှတ်မှု SGRB 130603B ဖြစ်စဉ်တွင် ရှာဖွေတွေ့ရှိခဲ့သည်။
ဟာဘယ် အာကာသ တယ်လီစကုပ်က ယင်းဖြစ်စဉ်အား လေ့လာစောင့်ကြည့်ခဲ့သည်။
ဆက်စပ်ကြည့်ရန် ဟိုက်ပါနိုဗာ ဆူပါနိုဗာ နိုဗာ ကိုးကား ကဏ္ဍ:ဆူပါနိုဗာများ ကဏ္ဍ:နိုဗာများ ကဏ္ဍ:နက္ခတ္တဗေဒဆိုင်ရာ ဖြစ်ရပ်များ ကဏ္ဍ:နယူထရွန်ကြယ်များ ကဏ္ဍ:ကြယ်အမျိုးအစားများ။
ကြွေ သည် ၂၀၁၈ခုနှစ်က ထွက်ရှိခဲ့သည့် မြန်မာရုပ်ရှင်ဇာတ်ကားဖြစ်သည်။
ဘိုဘိုရုပ်ရှင်ထုတ်လုပ်ရေးမှ ထုတ်လုပ်ပြီး ဒါရိုက်တာ သားညီက ရိုက်ကူးခဲ့သည်။
လွှမ်းပိုင်၊ အိချောပို၊ တိုင်ရွန်၊ ရဲအောင်နှင့် စိုးမြတ်သူဇာတို့က အဓိကသရုပ်ဆောင်ထားသည်။
၂၀၁၈ခုနှစ် ဇူလိုင် ၂၀ရက်နေ့တွင် ရုံတင်ခဲ့သည်။
ရိုက်ကူးခြင်း နေမင်းမောင် အဖြစ် လွှမ်းပိုင် ခင်ယဉ်သင်းအဖြစ် အိချောပို စိုးထက်အဖြစ် တိုင်ရွန် ဇာတ်ဝင်တေး စဉ်အမည်သီဆိုသူတေးရေးကြာချိန်၁ကြွေလွှမ်းပိုင်၂:၃၁ ကိုးကား ကဏ္ဍ:မြန်မာ ရုပ်ရှင်ဇာတ်ကားများ ကဏ္ဍ:မြန်မာဘာသာစကား ရုပ်ရှင်ဇာတ်ကားများ ကဏ္ဍ:၂၀၁၈ ရုပ်ရှင်ဇာတ်ကားများ။
ငါ့ကိုနမ်းတဲ့မုန်တိုင်းသည် ၂၀၁၈ခုနှစ်က ထွက်ရှိခဲ့သော မြန်မာရုပ်ရှင်ဇာတ်ကားဖြစ်သည်။
ဘိုဘို ရုပ်ရှင်ထုတ်လုပ်ရေးမှ ထုတ်လုပ်ပြီး ဒါရိုက်တာ အောင်ဇော်လင်းနှင့် ဝင်းလွင်ထက်တို့က ရိုက်ကူးခဲ့သည်။
လွှမ်းပိုင်၊ ရဲရင့်အောင်နှင့် ဖွေးဖွေးတို့မှ အဓိကသရုပ်ဆောင်ထားသည်။
၂၀၁၈ခုနှစ် ဇွန်လ ၁ရက်နေ့တွင် ရုံတင်ခဲ့သည်။
အကျဉ်းချုပ် ငွေကြေးပြည့်စုံပြီး ချမ်းသာသည့် ဩရထူး (ရဲရင့်အောင်) ၊ လူငယ်စာရေးဆရာ နေညိုသွင် (လွှမ်းပိုင်) နှင့် ဝတ်ရှင်ပျို (ဖွေးဖွေး)တို့အကြားရှိ သုံးပွင့်ဆိုင်အချစ်ဇာတ်လမ်းအကြောင်း ရိုက်ကူးထားသည်။
ရိုက်ကူးခြင်း နေညိုသွင် အဖြစ် လွှမ်းပိုင် ဝတ်ရှင်ပျို အဖြစ် ဖွေးဖွေး ဩရထူး အဖြစ် ရဲရင့်အောင် ဦးအောင် အဖြစ် နေအောင် ဦးထူးအောင် အဖြစ် ရဲအောင် ဝတ်ရှင်ပျို၏မိခင် အဖြစ် မြတ်ကေသီအောင် ဇာတ်ဝင်တေး စဉ်အမည်သီဆိုသူတေးရေးကြာချိန်၁မောင်မငိုရဘူးနော်ကေကေမိုး၂:၃၂၂အချစ်၏ခေါ်ဆောင်ရာရတနာမိုင်၃:၅၃၃လိုသလုံသုံးသာဒီးလူ၄:၃၂၄Happy Birthdayထက်ယံ၃:၀၉ ကိုးကား ကဏ္ဍ:မြန်မာ ရုပ်ရှင်ဇာတ်ကားများ ကဏ္ဍ:မြန်မာဘာသာစကား ရုပ်ရှင်ဇာတ်ကားများ ကဏ္ဍ:၂၀၁၈ ရုပ်ရှင်ဇာတ်ကားများ။
ကိုယ်စောင့်နတ်သည် ၂၀၁၈ခုနှစ်က ထွက်ရှိခဲ့သော မြန်မာရုပ်ရှင်ဇာတ်ကားဖြစ်သည်။
Media 7 ရုပ်ရှင်ထုတ်လုပ်ရေးမှ ထုတ်လုပ်ပြီး ဒါရိုက်တာ ဝင်းလွင်ထက်မှ ရိုက်ကူးခဲ့သည်။
လွှမ်းပိုင်၊ ခင်ဝင့်ဝါ၊ ရန်အောင်၊ ကျော်သူ၊ ထွန်းထွန်း၊ အောင်ရဲထွေး၊ သုတအောင်တို့မှ သရုပ်ဆောင်ထားသည်။
၂၀၁၈ခုနှစ် ဒီဇင်ဘာ ၂၈ရက်နေ့တွင် ရုံတင်ခဲ့သည်။
ရုပ်ရှင်ဇာတ်ကား ရုံတင်သည့် ၂၀၁၈ခုနှစ် ဒီဇင်ဘာလတွင် သရုပ်ဆောင်အောင်ရဲထွေးမှာ ကွယ်လွန်ခဲ့ပြီဖြစ်သည်။
ဤဇာတ်ကားတွင် အသုံးပြုသော ရိုက်ကွင်း၊ ဇာတ်လမ်းဇာတ်ကွက်များမှာ ပုံမှန် မြန်မာဇာတ်ကားများ၏ ပုံစံမှ ကွဲထွက်နေသည်။
အကျဉ်းချုပ် ဒေးဗစ် (လွှမ်းပိုင်)၊ သုတနှင့် ရဲထွေးတို့သည် ကျောင်းအတူတူတက်သော သူငယ်ချင်းများဖြစ်ကြပြီး ၎င်းတို့ကို ကျောင်းတွင် ဗလကြီးနှင့် အဖွဲ့မှ အနိုင်ကျင့်နေကြဖြစ်သည်။
ဒေးဗစ်က ငယ်စဉ်ကပင် ကြိုက်ခဲ့ရသည့် သူငယ်ချင်းဖြစ်သူ ဘယ်လာ (ခင်ဝင့်ဝါ) အား ကျောင်းပွဲတစ်ခုတွင် ဖွင့်ပြောရန် စီစဉ်ခဲ့သော်လည်း အမှားအယွင်းဖြစ်ကာ အရှက်ကွဲခဲ့သည်။
အဆင်မပြေမှုများကြောင့် ကိုယ်စောင့်နတ်အားတိုင်တည်၍ အော်ဟစ်ခဲ့ရာ နောက်တစ်နေ့နံနက်တွင် ၎င်း၏ကိုယ်စောင့်နတ်မှ ကိုယ်ထင်ပြပြီး ဆက်တိုက်ကူညီခဲ့သည်။
ကိုယ်စောင့်နတ်၏ ကူညီမှုဖြင့် အရာရာအဆင်ပြေလာခဲ့ပြီး ကျောင်းဘောလုံးပွဲများတွင် အနိုင်ရလာပြီး နောက်ဆုံးအဆင့်အထိ တက်လာခဲ့သည်။
သို့သော် နောက်ဆုံးပွဲတွင် ကွင်းပိုင်ကြီး (နတ်)ဖြစ်သူ၏ တားဆီးမှုကြောင့် ၎င်း၏ကိုယ်စောင့်နတ်မှာ ကူညီခွင့်မရခဲ့ပေ။
ထို့ကြောင့် ၎င်းတို့ကိုယ်တိုင် ကစားခဲ့ကြရသည်။
နောက်ဆုံးပွဲတွင် ရှုံးနိမ့်ခဲ့သော်လည်း ဒေးဗစ်တို့သည် ထိုအချိန်မှစ၍ မိမိကိုယ်ကို ယုံကြည်မှုများ ရှိလာခဲ့ကြသည်။
ရိုက်ကူးခြင်း ဒေးဗစ် အဖြစ် လွှမ်းပိုင် ကလေးသရုပ်ဆောင် အဖြစ် အားပုကျူ ဘယ်လာ အဖြစ် ခင်ဝင့်ဝါ ကလေးသရုပ်ဆောင်အဖြစ် ဇူးဇူးဟန်နီထွေး ဒေးဗစ်၏ပတ်ဝန်းကျင် ကိုယ်စောင့်နတ် အဖြစ် ထွန်းထွန်း သုတ(ငပိန်) အဖြစ် သုတအောင် ရဲထွေး(ဖက်တီး) အဖြစ် အောင်ရဲထွေး ဖခင် အဖြစ် ရဲအောင် မိခင်အဖြစ် မေသဉ္စာဦး ညီ အဖြစ် မောင်မောင် ဘယ်လာ၏ပတ်ဝန်းကျင် ကိုယ်စောင့်နတ် အဖြစ် ခေးဆက်သွင် သူငယ်ချင်းများ အဖြစ် ခိုင်သဇင်ငုဝါ၊ နန်းချစ်ခွန်းချို အခြား ကွင်းပိုင်ကြီး အဖြစ် ကျော်သူ ဘောလုံးနည်းပြ အဖြစ် ရန်အောင် ဗလကြီး အဖြစ် ထူးအောင် ကျောင်းကားဆရာ အဖြစ် ကင်းကောင် ကျောင်းအုပ်ကြီး အဖြစ် တက္ကသိုလ်ဂွမ်းပုံ ဘောလုံးပွဲကြေညာသူများ အဖြစ် ဆန်းထွဋ်၊ ဇင်မျိုး ဧည့်သည်သရုပ်ဆောင် မျိုးလှိုင်ဝင်း သင်ဇာဝင့်ကျော် ဇာတ်ဝင်တေး စဉ်အမည်သီဆိုသူတေးရေးကြာချိန်ထွက်ရှိသည့်နေ့၁ပြောပါရစေလွှမ်းပိုင် Lil' Z၃:၅၄၂၄ ဒီဇင်ဘာ ၂၀၁၈ ကိုးကား ကဏ္ဍ:မြန်မာ ရုပ်ရှင်ဇာတ်ကားများ ကဏ္ဍ:မြန်မာဘာသာစကား ရုပ်ရှင်ဇာတ်ကားများ ကဏ္ဍ:၂၀၁၈ ရုပ်ရှင်ဇာတ်ကားများ။
သက္ကရာဇ် ၁၂၀၀ သည် ဂျူလီယန် ပြက္ခဒိန်၏ စနေနေ့တွင်စတင်သောရက်ထပ်နှစ်၊ အေဒီ ၁၂၀၀ ခုနှစ်၊ ၂ ထောင်စုနှစ်၏ ၂၀၀ မြောက်နှစ်တစ်ခုဖြစ်သည်။
၁၂ ရာစုနှစ်၏ ၁၀၀ ခုမြောက်နှစ်နှင့် နောက်ဆုံးနှစ်လည်းဖြစ်သည်။
၁၂၀၀ ခုနှစ် စတင်သည်နှင့် ဂရီဂေါရီယန်း ပြက္ခဒိန်သည် ဂျူလီယန် ပြက္ခဒိန်ထက် ၇ ရက်စောလျက်ရှိသည်။
၁၂၀၀ ခုနှစ် မှတ်တမ်း ဇန်နဝါရီလ (၁) ရက်။
ဒတ်နတ် (Deneb) () သည် ဆိုင်နပ် ကြယ်စုတန်းမှ ကြယ်တစ်စင်းဖြစ်သည်။
ယင်းသည် Summer Triangle ဟုခေါ်သော ကြယ် ၃ လုံးထဲမှ တစ်ခုဖြစ်ပြီး ဆိုင်နပ် ကြယ်စုတန်းတွင် အတောက်ပဆုံးကြယ်၊ ညဘက်ကောင်းကင်ယံတွင် ၁၉ စင်းမြောက် အတောက်ပဆုံးကြယ်ဖြစ်သည်။
ဒတ်နတ်သည် ရီဂျယ်ကြယ်နှင့် အတောက်ပဆုံးကြယ်နေရာတွင် ပြိုင်ဘက်ဖြစ်သည်။
သို့သော်လည်း ယင်း၏အကွာအဝေးနှင့် တောက်ပမှုကို သေချာမသိရပေ။
ဒတ်နတ်၏ တောက်ပမှုမှာ နေ၏တောက်ပမှုထက် အဆပေါင်း ၅၅၀၀၀ နှင့် ၁၉၆၀၀၀ ကြားတွင်ရှိသည်။
ဒတ်နတ်သည် ကမ္ဘာမြေမှ ခန့် ကွာဝေးသည်။
ကနိုးပတ် (Canopus) ()သည် တောင်ဘက်ကောင်းကင်ယံ ကရိနာ ကြယ်စုတန်းရှိ အတောက်ပဆုံးကြယ်နှင့် ညဘက်ကောင်းကင်တွင် ဆိုင်ရပ်စ်ပြီးလျင် ဒုတိယမြောက် အတောက်ပဆုံးကြယ်ဖြစ်သည်။
နေမှ အလင်းနှစ် ၃၁၀ ကွာဝေးသောအရပ်တွင် တည်ရှိသည်။
ယင်းအား ပကတိမျက်စိဖြင့်ကြည့်ပါက အဖြူရောင်အဖြစ် မြင်ရသည်။
ကြယ်သည် နေထက် ၈ ဆ ပိုကြီးပြီး နေ၏အချင်းဝက်ထက် ၇၁ ဆ ရှိကာ နေထက် အဆပေါင်း ၁၀၀၀၀ ပိုမိုတောက်ပသည်။
ကြယ်၏ ကြီးမားလာသော ဖိုတိုစဖီးယားလွှာတွင် အပူချိန်သည် ၇၄၀၀ ကယ်လဗင် ခန့်ရှိနေပြီး ဗဟိုအူတိုင်တွင် ဟီလီယံဓာတ်ငွေ့များ လောင်ကျွမ်းလျက်ရှိနေပြီဖြစ်သည်။
ထို့ကြောင့် ယင်းကြည်သည် ဧရာမ ကြယ်နီအဖြစ်သို့ ကူးပြောင်းခဲ့ပြီးဖြစ်သည်။
တရုတ်လူမျိုး နက္ခတ္တပညာရှင်များအတွက်မူ ယင်းကြယ်သည် တောင်ဝင်ရိုးစွန်း အဘိုးအိုဟု သိကြသည်။
ပရိုစီယွန် (Procyon) သည် ကေနိစ် မိုင်နာ ကြယ်စုတန်းရှိ အတောက်ပဆုံး ကြယ်တစ်စင်းဖြစ်ပြီး ပုံမှန်အားဖြင့် ညဘက်ကောင်းကင်ယံတွင် အဌမမြောက် အတောက်ပဆုံးကြယ် ဖြစ်သည်။
ဥရောပ အာကာသ အေဂျင်စီ၏ Hipparcos နက္ခတ္တလေ့လာရေးဂြိုဟ်တု အချက်အလက်အရ ပရိုစီယွန်သည် အကွာအဝေးတွင် တည်ရှိသောကြောင့် ကမ္ဘာမြေနှင့် အနီးဆုံးကြယ်များထဲက တစ်ခုအပါဝင်ဖြစ်လေသည်။
ပရိုစီယွန်သည် ဒွိကြယ်စနစ်ဖြစ်ပြီး ပင်မအစီစဉ်အတွင်းရှိကြယ် အဖြူရောင် ပရိုစီယွန်အေ နှင့် မေးမှိန်သော ကြယ်ဖြူပု ပရိုစီယွန်ဘီဟူသော ကြယ်တို့ပါဝင်သည်။
ကြယ်စုံတွဲသည် အချင်းချင်း ၄၀.၈ နှစ်လျင် တစ်ကြိမ်နှုန်းဖြင့် လှည့်ပတ်နေကြသည်။
ကိုးကား ကဏ္ဍ:ကေနိစ် မိုင်နာ ကဏ္ဍ:ကြယ်စုံတွဲများ ကဏ္ဍ:ကြယ်ဖြူပုများ။
ဆာရာ ဒူတာတေး ကာပီယို () သည် ဖိလစ်ပိုင်နိုင်ငံသား ရှေ့နေနှင့် နိုင်ငံရေးသမားဖြစ်ကာ လက်ရှိအချိန်တွင် ဖိလစ်ပိုင်နိုင်ငံ၏ ဒုတိယသမ္မတဖြစ်သည်။
မြို့တော်ဝန်အဖြစ် ၂၀၁၀ပြည့်နှစ်မှ ၂၀၁၃ခုနှစ်အထိ လုပ်ကိုင်ခဲ့ဖူးကာ ၂၀၁၆တွင် ဒုတိယအကြိမ် လုပ်ကိုင်ခဲ့သည်။
၂၀၀၇ခုနှစ်မှ ၂၀၁၀ပြည့်နှစ်အထိ ယင်းမြို့၏ ဒုတိယမြို့တော်ဝန်အဖြစ် လုပ်ကိုင်ခဲ့သည်။
ဖခင်ဖြစ်သူ ရော်ဒရီဂို ဒူတာတေးမှာ ဖိလစ်ပိုင်နိုင်ငံ၏ သမ္မတဖြစ်သည်။
ငယ်ဘဝနှင့် ပညာရေး ဆာရာကို ၁၉၇၈ခုနှစ် မေလ ၃၁ရက်နေ့တွင် ဒါဗိုမြို့၌ ဖွားမြင်ခဲ့သည်။
ထိုစဉ်က ရှေ့နေ ရော်ဒရီဂို ဒူတာတေးနှင့် လေယာဉ်မယ် အယ်လီဇဘက် ဇင်မာမမ်တို့၏ ဒုတိယမြောက် သမီးဖြစ်သည်။
ဆမ်ပီဒရို ကောလိပ်သို့ တက်ရောက်ခဲ့ပြီး ၁၉၉၉ခုနှစ်တွင် ဘွဲ့ရခဲ့သည်။
၂၀၀၅ခုနှစ်တွင် ဥပဒေဘွဲ့ ရရှိခဲ့သည်။
မြို့တော်ဝန်အဖြစ် ပထမဆုံးအကြိမ် မိန့်ခွန်းပြောစဉ်တွင် ဆာရာက သူ့အနေဖြင့် နိုင်ငံရေးသမားထက် ကလေးအထူးကုတစ်ယောက် ဖြစ်ချင်ခဲ့ကြောင်း ပြောကြားခဲ့သည်။
ဆာရာသည် ဖိလစ်ပိုင်တပ်မတော်တွင် ဗိုလ်မှူးကြီးရာထူးဖြင့် အရန်တပ်ဖွဲ့ဝင်ဖြစ်သည်။
နိုင်ငံရေးသမားဘဝ မြို့တော်ဝန် ဖခင်ဖြစ်သူ ရော်ဒရီဂို ဒူတာတေးသည် ဒါဗိုမြို့တော်ဝန်အဖြစ် ၂၀၀၇ခုနှစ်မှ ၂၀၁၀ပြည့်နှစ်အထိ အရွေးချယ်ခံရစဉ်တွင် သမီးဖြစ်သူ ဆာရာကလည်း ဒုတိယမြို့တော်ဝန်အဖြစ် အရွေးချယ်ခံခဲ့ရသည်။
၂၀၁၀ပြည့်နှစ်တွင် မြို့တော်ဝန်အဖြစ် ရွေးချယ်ခံခဲ့ရပြီး ဒါဗိုမြို့သမိုင်းတွင် အသက်အငယ်ဆုံးနှင့် ပထမဆုံးသော အမျိုးသမီးမြို့တော်ဝန် ဖြစ်လာခဲ့သည်။
၂၀၁၀မှ ၂၀၁၃အထိ မြို့တော်ဝန်ဖြစ်စဉ်က ဖခင် ဒူတာတေးမှာ ဒုတိယမြို့တော်ဝန် ဖြစ်သည်။
၂၀၁၃မှ ၂၀၁၆အထိ ဆာရာသည် ဒုတိယမြို့တော်ဝန် ဖြစ်နေချိန်တွင် မြို့တော်ဝန်မှာ ဖခင် ဒူတာတေးဖြစ်သည်။
၂၀၁၆ခုနှစ်တွင် ဖခင်ဖြစ်သူမှာ သမ္မတရွေးကောက်ပွဲ ဝင်ပြိုင်ခဲ့ပြီး ဆာရာမှာ ဒါဗိုမြို့တော်ဝန်ရွေးကောက်ပွဲတွင် ယှဉ်ပြိုင်ခဲ့သည်။
ဖခင်မှာ ဖိလစ်ပိုင်သမ္မတဖြစ်သွားပြီး ဆာရာမှာ မြို့တော်ဝန် ဖြစ်လာခဲ့ပြန်သည်။
အနာဂတ် အလားအလာများ ဖခင်ဖြစ်သူ ဒူတာတေး သမ္မတဖြစ်ပြီး ၂နှစ်အကြာတွင် သူ့အနေဖြင့် သမီးဖြစ်သူ ဆာရာကို ၎င်း၏ သမ္မတနေရာကို ဆက်ခံသူအဖြစ် မျှော်မှန်းကြောင်း ပြောကြားခဲ့သည်။
ဖခင်မှပြောကြားပြီး ၂လအကြာတွင် ဆာရာသည် ဒူတာတေး၏ နိုင်ငံရေးမိတ်ဆွေများ၊ ထောက်ခံသူများနှင့်အတူ လှုပ်ရှားမှုတစ်ခု ပြုလုပ်ခဲ့သည်။